ประจำเดือนมาวันที่6-8 ธันวา มาอีกรอบคือวันที่23-25 มกรา อาการคือประจำเดือนเป็นสีน้ำตาลมาน้อยไม่มาก ไม่ใช่สีเเดงสด เป็นเลือดจุดน้อยๆ ตามผ้าอนามัย เเล้วตกขาวสีขาวใสขุ่น มาเยอะมาก ไม่คัน ไม่ปวดท้อง วันที่เป็นประจำเดือนสีน้ำตาล มีอาการเวียนหัวบ้านหมุน หลังจากนั้นเบื่ออาหาร หิวเเต่กินได้น้อย ปวดหัว ถ่ายเป็นเลือด เหมือนจะไม่สบาย
สวัสดีค่ะ อาการของมะเร็งปากมดลูกในช่วงแรก ไม่มีอาการนะคะ ดังนั้นในผู้หญิงที่เป็นผู้ใหญ่แล้ว จะแนะนำให้ตรวจภายในเป็นประจำทุกปี เพื่อตรวจคัดกรองมะเร็งปากมดลูกค่ะส่วนเลือดประจำเดือนที่เป็นสีน้ำตาล เกิดจากการที่เป็นเลือดเก่าคงค้างในมดลูก ไม่ได้บ่งบอกภาวะใดๆนะคะแต่ละรอบเดือน ปริมาณประจำเดือน ขึ้นกับระดับฮอร์โมนและความหนาของผนังมดลูกนะคะ ซึ่งปริมาณที่น้อยลง ไม่ได้สัมพันธ์กับโรคหรือภาวะใดๆชัดเจนนะคะการถ่ายอุจจาะเป็นเลือดสด ที่พบได้บ่อย คือ การที่มีแผลที่ปากขอบทวาร และ การที่มีริดสีดวง ซึ่งมักสัมพันธ์กับอาการท้องผูกนะคะอาการปวดศีรษะ สามารถเกิดได้จากหลายสาเหตุ เช่น การปวดศีรษะแบบเทนชั่น, การปวดศีรษะไมเกรน, พยาธิสภาพที่สมอง, ปวดจากการมีไข้, ปวดศีรษะจากความเครียด, จากการอักเสบรอบๆศีรษะ เช่น ฟันผุ หูอักเสบ ไซนัสอักเสบ กล้ามเนื้อคออักเสบ เป็นต้นแนะนำ ให้รับประทานยาพาราเซตามอลบรรเทาอาการปวดศีรษะ นอนพักผ่อนให้เพียงพอรับประทานอาหารที่มีกากใยมาก เพื่อไม่ให้เกิดอาการท้องผูกหากอาการต่างๆ ไม่ดีขึ้น แนะนำไปพบแพทย์เพื่อตรวจดูอาการนะคะ